Novsiberiaj Insuloj

La Novsiberiaj Insuloj, Nov-Siberiaj Insuloj aŭ Insuloj de Nov-Siberio () estas insularo en la Ekstrema Nordo de Rusio, norde de la marbordo de Orienta Siberio: Pli precize ili lokiĝas inter la Lapteva Maro kaj la Orientsiberia Maro norde de la Saĥa Respubliko (Jakutio).

 Geografio 
La Novsiberiaj Insuloj en pli malvasta senco, aŭ Anĵuaj Insuloj (острова Анжу, jakute: Анжу арыылара), kovrante teran areon de ĉirkaŭ 29 000 kvadrataj kilometroj, konsistas el:
 Kotelnij-Insulo (о. Котельный) de 11 700 kvadrataj kilometroj kaj
 Faddejevskj-Insulo (о. Фаддеевский) de 5 300 kvadrataj kilometroj
 Ambaŭ estas ligita per Bunge-Lando (земля Бунге) de 6 200 kvadrataj kilometroj (de tempo al tempo subakvigata). Tre proksime al la nordokcidenta marbordo de Bunge-Lando estas du insuletoj: Ĵeleznjakov-Insulo (Ostrov Ĵeleznjakova), ĝuste ĉe la nordokcidenta kabo kaj, oriente de ĝi, Matar-Insulo (Ostrov Matar). Ambaŭ insuletoj havas longecon de ĉirkaŭ 5 kilometroj.
 Nanosnjj-Insulo (koordinatoj 76° 16′ 58,8″ norde, 140° 24′ 57,6″ oriente) estas malgranda insuleto situanta norde de la norda golfo formita de Kotelnij kaj Bunge. Ĝi estas C-forma kaj nur 4 kilometrojn longa, sed ĝia graveco kuŝas en la fakto ke ĝi estas la plej norda insulo de la novsiberia grupo.
 Novaja Sibir (о. Новая Сибирь) de 6 200 kvadrataj kilometroj kaj
 Belkovskij-Insulo (о. Бельковский) de 500 kvadrataj kilometroj.

Sude kaj pli proksime al la ĉeftero de Siberio kuŝas la Ljaĥovskij-Insuloj (6,095 kvadrataj kilometroj):

 Bolŝoj-Ljaĥovskij-Insulo aŭ pli bone Granda Ljaĥovskij-Insulo (о. Большой Ляховский) de 4 600 kvadrataj kilometroj
 Malj-Ljaĥovskij-Insulo aŭ pli bone Malgranda Ljaĥovskij-Insulo (о. Малый Ляховский) de 1 325 kvadrataj kilometroj
 Stolbovoj-Insulo (о. Столбовой) de 170 kvadrataj kilometroj kaj
 Semjonovskij-Insulo (о. Семёновский) de 0 kvadrataj kilometroj, ĉar nun sub la akvosurfaco.

La malgrandaj De-Longaj Insuloj (228 kvadrataj kilometroj) kuŝas nordoriente de Novaja Sibir. Ĉi tiuj insuletoj kutime ne konsideratas parto de la novsiberia grupo:
 Jeannette-Insulo (о. Жаннетты)
 Henrietta-Insulo (о. Генриетты)
 Bennett-Insulo (о. Беннетта)
 Vilkitskij-Insulo (о. Вилькицкого)
 Ĵoĥov-Insulo (о. Жохова)

La novsiberiaj insuloj malaltas: ilia plej alta punkto estas monto Malakatjn-Tas sur Kotelnjj-Insulo kun alto de 374 metroj.

 Vidu ankaŭ 
 Insuloj en Rusio
 Lomonosova Kresto